Uit toeka | Netwerk24
24 Desember 2018 06:01
BESTE KERSGESKENK NÓG VIR CLOETE-GESIN (Eikestadnuus, 18 Desember 1998) Vir mnr. Lionel Cloete van Idasvallei, sy vyf broers en twee susters, sal die beker van vreugde dié Kersfees beslis oorloop. Ná twee en veertig jaar is hul oudste broer, Ronald (62), wat as baba aangeneem en grootge-maak is deur hul grootouers, die Herboldts van Kaapstad, terug in sy geboorteland. Hy het op die jeugdige ouderdom van 20 jaar, nadat hy enkele jare op die vragskip SS Constantia die wêreld deurkruis het, in Kuba aangeland en besluit om hom daar te vestig. Weens die politiek van die tyd en die Kubaanse betrokkenheid op die land se grense, was briefwisseling uiters moeilik en het kommunikasie met Ronald heeltemal tot ’n einde gekom. Lionel, derde oudste, het weer by sy grootouers te Elim grootgeword. ’n Spesiale gevoel vir sy oudste broer het toenemend by hom gegroei, veral die kere dat die familie in Kaapstad saam verkeer het. Hy moes sy moeder, Johanna, op haar sterfbed in 1984 belowe dat hy sy verlore broer sou gaan opsoek en die familieband hernu.
Zuma rig dreigement